hotchpotch/miracl-hf-unified huggingface dataset:
รายชื่อตัวละครในเกมเรซิเดนต์อีวิล
บทความนี้เกี่ยวกับรายชื่อตัวละครในเกม "เรซิเดนต์อีวิล" ตั้งแต่ภาคแรกจนถึงภาคล่าสุด เรียงตามปีที่ออกจำหน่าย
เป็น Resident Evil ภาคเสริม ซึ่งภาคเสริมจะมีเนื้อเรื่องที่เชื่อมโยงกับภาคหลัก แต่จะมีภาคเสริมบางภาคจะไม่มีเนื้อเรื่องเชื่อมโยงกับภาคหลักเลย
Resident Evil ภาครีเมคหมายถึง ภาคที่ถูกนำกลับมาสร้างใหม่เพื่อปรับปรุงและแก้ไขในเรื่องของกราฟิกและเอฟเฟคให้สวยงามยิ้งขึ้นมากกว่าภาคดั้งเดิม ส่วนภาครีมาสเตอร์นั้นเป็นการนำเอาภาคนั้นมาปรับปรุงเพียงกราฟิกอย่างเดียว
Resident Evil ภาคพิเศษหมายถึง เป็นภาคที่ถูกทำขึ้นมาเนื่องในโอกาสพิเศษ และบางภาคก็เป็นภาคที่ต่อเติมฉากบางฉากเข้าไปในเกม โดยในตัวเกมดั้งเดิมจะไม่มีฉากต่อเติมนี้ แต่จะมีเฉพาะภาคพิเศษเท่านั้น และในบางภาคจะเรียกว่า DLC
Resident Evil ภาคที่ถูกยกเลิกการผลิดไปโดยจัดเป็นเกมที่ยังไม่สมบูรณ์ และมีบางเกมเป็นเพียงแค่ตัวเดโม่หรือตัวทดลองเล่นเท่านั้น
Resident Evil ฉบับแอนิเมชันหรือเรียกอีกอย่างว่า CGI Movie ที่ออกฉายในโรงภาพยนตร์เท่านั้นไม่ใช่ฉบับเกม และมีความเชื่อมโยงกับภาคหลักในฉบับเกมอีกด้วย
เป็น Resident Evil ในฉบับเกมบนโทรศัพท์มือถือเท่านั้น จึงจัดว่าไม่ส่วนเกี่ยวข้องอะไรกับภาคหลักเลย
เป็นภาคที่ไม่มีตัวละครหลักของ Resident Evil เป็นตัวดำเนินเรื่อง แต่จะใช้เป็นตัวละครอื่นเป็นตัวดำเนินเรื่องแทน ดังนั้นจึงจัดว่าเป็นภาคแยก
เป็นอีกหนึ่งในตัวละครเอกของเรื่อง
เป็นอีกหนึ่งในตัวละครเอกของเรื่อง
เป็นอีกหนึ่งในตัวละครเอกของเรื่อง
เป็นอีกหนึ่งในตัวละครเอกของเรื่อง
เป็นอีกหนึ่งในตัวละครเอกของเรื่อง
เป็นตัวเอกในภาค 7
เป็นตัวเอกในภาค Survivor
เป็นตัวเอกในภาค 4D-Executer
เป็นตัวเอกในภาค Dead Aim
เป็นตัวเอกในภาค Outbreak และ Outbreak File #2
การพิมพ์ออฟเซต
การพิมพ์ออฟเซต หรือการพิมพ์ลูกกลิ้งคู่ () เป็นเทคนิคการพิมพ์ชนิดหนึ่งซึ่งใช้ลูกกลิ้ง (นิยมเรียกว่า โม) เกลี้ยงทำด้วยยาง ถ่ายทอดหมึกจากลูกกลิ้งแม่แบบ ก่อนจะถ่ายทอดหมึกลงสู่กระดาษ ซึ่งต่างจากการพิมพ์ลูกกลิ้งเดี่ยว (rotary press printing) หรือการพิมพ์แบบประทับอักษร (letterpress printing) ที่ใช้แม่แบบกดลงบนกระดาษโดยตรง การพิมพ์ลูกกลิ้งคู่พัฒนาขึ้นตั้งแต่ปี พ.ศ. 2418 เพื่อใช้พิมพ์บนผิวดีบุกและต่อมาได้พัฒนาเป็นการพิมพ์บนกระดาษ การพิมพ์ลูกกลิ้งคู่มีลักษณะคล้ายกับการพิมพ์ด้วยหิน ซึ่งเป็นการเขียนแผ่นหินเรียบด้วยไข บริเวณที่เหลือจะถูกทาด้วยกรดให้หินพรุนและซับน้ำ เมื่อช่างพิมพ์ทาหมึกแล้ว หมึกจะติดบริเวณไข ส่วนบริเวณที่ไม่มีไขหมึกจะถูกชะออกได้ง่าย เมื่อชะหมึกแล้วจึงพิมพ์เช่นเดียวกับการพิมพ์แบบประทับอักษร
ลูกกลิ้งแม่แบบเมื่อยังไม่ได้ใช้ นิยมใช้โพลิเมอร์ไวแสงหรือทองแดงชั้นบาง ๆ ฉาบผิว เมื่อจะใช้พิมพ์ ช่างจะแปลงต้นฉบับเป็นภาพฉายลงบนแม่พิมพ์แล้วนำไปล้าง ส่วนที่กำหนดให้เป็นภาพจะแข็งตัว ทำหน้าที่รับหมึก จากนั้นแม่พิมพ์จะถูกฉาบด้วยหมึก หมึกส่วนเกินที่ติดนอกบริเวณจะถูกปาดออกด้วยลูกกลิ้งน้ำผสมสารเคมีที่จำเป็น เนื่องจากน้ำและหมึกไม่ผสมกัน จึงสามารถแยกบริเวณที่จะพิมพ์กับบริเวณที่ไม่ต้องการพิมพ์ออกจากกันได้ ต้นแบบที่กัดเป็นภาพปกติ จากนั้นลูกกลิ้งที่มีภาพจะกลิ้งไปบนลูกกลิ้งยาง ได้ภาพกลับหลัง ต่อจากนั้นลูกกลิ้งยางที่มีภาพจะกลิ้งลงบนกระดาษ โดยมีลูกกลิ้งกดเป็นตัวช่วยอีกชั้นหนึ่ง ได้ภาพต้นฉบับคืนมา กระบวนการนี้จะทำซ้ำทุกสีที่ต้องการ โดยอาจมีสีเดียว สี่สี (สีฟ้า สีบานเย็น สีเหลือง สีดำ) หรือมากกว่านั้นก็ได้ แต่ละสีที่พิมพ์ลงไปจะเสริมเติมเต็มกันและกัน เรียกว่า สีตามกระบวนการพิมพ์ (process colour) สีตามกระบวนการพิมพ์นั้นเมื่อส่องด้วยแว่นขยายจะแลเห็นเป็นจุดเล็ก ๆ จำนวนมากอันเกิดจากการกัดแม่พิมพ์ บางครั้งหากต้องการใช้สีที่มีความละมุนและคงที่ ช่างอาจจะผสมสีขึ้นเฉพาะ เรียกว่า สีเนื้อตัน หรือสีผสมเฉพาะ (spot colour, solid colour)
แท่นพิมพ์ลูกกลิ้งคู่บางแท่นใช้ลูกกลิ้งคู่สองชุด เรียกว่า blanket-to-blanket ทำให้สามารถพิมพ์กระดาษทั้งสองหน้าพร้อม ๆ กัน โดยลูกกลิ้งพิมพ์ชุดหนึ่งทำหน้าที่เป็นลูกกลิ้งกดให้แก่ลูกกลิ้งพิมพ์อีกชุด นิยมใช้สำหรับสิ่งพิมพ์ที่ต้องการความแม่นยำและต่อต้านการปลอม อาทิ หนังสือเดินทาง ธนบัตร ฯลฯ บางแท่นก็ไม่ใช้ลูกกลิ้งน้ำ แต่ใช้แม่พิมพ์นูนลักษณะแบบเดียวกับแม่พิมพ์ประทับอักษร แต่ไม่กลับหลัง แม่พิมพ์นูนนี้จะถ่ายทอดภาพลงบนลูกกลิ้งเกลี้ยงซึ่งจะนำหมึกลงสู่กระดาษต่อไป
หมึกที่ใช้ในการพิมพ์ลูกกลิ้งคู่มักมีความหนืดสูง คือมีความหนืดพลวัต (dynamic viscosity) ที่ 40-100 ปาสกาล-วินาที นอกจากนี้หมึกยังมีสมบัติแห้งตัวได้เมื่อถูกความร้อน ความเย็น หรือการแผ่รังสีแม่เหล็กไฟฟ้า
อนึ่งคำว่า ลูกกลิ้งคู่ ไม่ได้หมายความว่าระบบการพิมพ์มีลูกกลิ้งเพียงสองอัน แต่หมายความถึงการที่มีลูกกลิ้งที่ใช้พิมพ์สองอัน นอกเหนือจากลูกกลิ้งอันอื่น ๆ ที่จำเป็นต่อการเดินเครื่อง
การพิมพ์ลูกกลิ้งเดี่ยว
การพิมพ์ลูกกลิ้งเดี่ยว () เป็นเทคนิคการพิมพ์ชนิดหนึ่งซึ่งใช้ลูกกลิ้งประกอบด้วยภาพกลับด้านเป็นแม่พิมพ์ แม่พิมพ์จะรับหมึกก่อนนำมากลิ้งลงบนกระดาษ ทำนองเดียวกับการพิมพ์แบบประทับอักษรหรือตราประทับ การพิมพ์ลูกกลิ้งเดี่ยวต่างจากการพิมพ์ลูกกลิ้งคู่ตรงที่การพิมพ์ลูกกลิ้งคู่ แม่พิมพ์จะไม่ใช้ภาพกลับด้าน ทำให้ต้องมีลูกกลิ้งยางรับหมึกกลับด้านจากแม่พิมพ์เพื่อนำไปถ่ายทอดลงบนกระดาษ
การพิมพ์ลูกกลิ้งเดียวตามที่มีหลักฐานนั้น วิลเลียม นิโคลสัน (พ.ศ. 2333) เป็นผู้จดสิทธิบัตรคนแรก แต่เครื่องพิมพ์ดังกล่าวยังใช้คนหมุนอยู่ ต่อมาฟรีดริช เคอนิก (พ.ศ. 2354) พัฒนาเครื่องพิมพ์ของโยฮันน์ กูเทนแบร์กให้เป็นเครื่องพิมพ์ชนิดที่แม่พิมพ์หมุนได้ด้วยกำลังไอน้ำ ทำให้สามารถพิมพ์กระดาษที่ใหญ่ขึ้นได้ ต่อมาริชาร์ด มาร์ช โฮ พัฒนาเครื่องพิมพ์ให้มีหลายลูกกลิ้งในปี พ.ศ. 2386 บางแหล่งกล่าวว่า อิปโปลีต โอกุสต์ มารีนอนี เป็นผู้คิดค้นเครื่องพิมพ์ชนิดลูกกลิ้งเดี่ยว
ดอม (แก้ความกำกวม)
ดอม อาจหมายถึง
ค่ายกักกันไมดาแนก
ค่ายกักกันและกำจัดลูบลิน-ไมดาแนก (), ค่ายกักกันไมดาแนก () หรือ ค่ายกักกันลูบลิน () เป็นค่ายกักกันและค่ายมรณะของเยอรมันที่ถูกสร้างขึ้นและปฏิบัติการโดยหน่วยเอ็สเอ็สที่ชานเมืองของลูบลินระหว่างที่เยอรมนียึดครองโปแลนด์ในสงครามโลกครั้งที่สอง แม้ว่าจะมีวัตถุประสงค์แรกเริ่มเพื่อใช้แรงงานทาสมากกว่าการสังหาร ค่ายแห่งนี้ก็ถูกใช้เพื่อทำการสังหารผู้คนในระดับขนาดอุตสาหกรรมในช่วงปฏิบัติการไรน์ฮาร์ท ซึ่งเป็นแผนของเยอรมนีที่จะกำจัดชาวยิวทั้งหมดภายในเขตปกครองสามัญในโปแลนด์ ค่ายแห่งนี้ซึ่งได้ปฏิบัติการตั้งแต่วันที่ 1 ตุลาคม ค.ศ. 1941 จนกระทั่งวันที่ 22 กรกฎาคม ค.ศ. 1944 ถูกเข้ายึดครองในสภาพเกือบสมบูรณ์ เพราะการบุกโจมตีโฉบฉวยของกองทัพแดงของสหภาพโซเวียตในปฏิบัติการบากราติออนได้ป้องกันไม่ให้หน่วยเอ็สเอ็สทำลายโครงสร้างพื้นฐานส่วนใหญ่ และแอนทอน เทอร์เนส (Anton Thernes) รองผู้บัญชาการค่ายทำลายหลักฐานที่แสดงถึงอาชญากรรมสงครามไม่สำเร็จ ดังนั้น ไมดาแนกจึงกลายเป็นค่ายกักกันแห่งแรกที่กองทัพสัมพันธมิตรค้นพบ และเป็นค่ายกักกันสำหรับการฆ่าล้างเผ่าพันธุ์ของนาซีที่ได้รับการรักษาสภาพไว้อย่างดี
ค่ายไมดาแนกมีลักษณะต่างจากค่ายในลักษณะเดียวกันในโปแลนด์ที่ถูกนาซียึดครองตรงที่ไม่ได้อยู่ในพื้นที่ชนบทห่างไกลจากศูนย์รวมประชากร แต่อยู่ภายในขอบเขตของเมืองหลัก (ดูเพิ่มเติม: แผนนิสโก แผนการในการก่อตั้งย่านคนยิว) เนื่องจากค่ายตั้งอยู่ติดกับไมดันตาตาร์สกีซึ่งเป็นย่านชานเมืองลูบลิน ทำให้คนในพื้นที่เรียกค่ายนี้ว่า "ไมดาแนก" (แปลว่า "ไมดันน้อย") ใน ค.ศ. 1944 เอกสารของนาซีในช่วงแรกเรียกค่ายนี้ว่าค่ายเชลยศึกแห่งหน่วยวัฟเฟิน-เอ็สเอ็สในลูบลิน เนื่องมาจากวิธีการดำเนินงานและการสนับสนุนค่าย ต่อมาสำนักความมั่นคงหลักไรช์ในเบอร์ลินได้เปลี่ยนชื่อเป็นค่ายกักกันลูบลินเมื่อวันที่ 9 เมษายน ค.ศ. 1943 แต่ชื่อในภาษาท้องถิ่นคือโปแลนด์ก็ยังคงใช้กันอยู่
การพายเรือมังกรของผู้รอดชีวิตจากมะเร็งเต้านม
การพายเรือมังกรของผู้รอดชีวิตจากมะเร็งเต้านม () เป็นความเคลื่อนไหวระหว่างประเทศที่ได้รับแรงบันดาลใจจากการวิจัยโดยดอน แมคเคนซี ซึ่งเป็นผู้เชี่ยวชาญด้านเวชศาสตร์การกีฬาชาวแคนาดา โดยเป็นกิจกรรมที่ผู้รอดชีวิตจากมะเร็งเต้านมร่วมกันพายเรือมังกรเพื่อประโยชน์ของสุขภาพร่างกายและความเป็นอยู่ที่ดีของพวกเธอ
ผลงานของโดนัลด์ คริสโฮล์ม ("ดอน") แมคเคนซี ซึ่งเป็นผู้เชี่ยวชาญด้านเวชศาสตร์การกีฬาของแคนาดาที่มหาวิทยาลัยบริติชโคลัมเบีย, ศาสตราจารย์ในสำนักวิทยาศาสตร์การเคลื่อนไหว และผู้อำนวยการศูนย์เวชศาสตร์การกีฬาอัลลัน แมคกาวิน โดยในปี ค.ศ. 1998 เอกสารในวารสารสมาคมการแพทย์แห่งประเทศแคนาดา แมคเคนซีได้อธิบายว่าในเดือนกุมภาพันธ์ปี ค.ศ. 1996 เขาได้เริ่มก่อตั้งทีมเรือมังกรสำหรับผู้หญิงที่มีประวัติมะเร็งเต้านม ซึ่งผู้หญิงเหล่านี้เลือกที่จะใช้ชื่ออะเบร็ซท์อินอะโบท (Abreast in a Boat) เขาเชื่อว่ากิจกรรมนี้จะเป็นประโยชน์ต่อผู้รอดชีวิตจากมะเร็งเต้านม เนื่องจากเป็นกิจกรรมที่ช่วยให้ร่างกายแข็งแรงในสภาพแวดล้อมที่สนุกสนานรวมทั้งการสนับสนุนทางสังคม
เอกสารของเขา สรุปไว้ว่า:
ในปี ค.ศ. 2001 แมคเคนซีได้รับรางวัลเหรียญบริการสรรเสริญสำหรับงานของเขากับอะเบร็ซท์อินอะโบท คำกล่าวขวัญจบลงด้วยคำพูด: "ความสำเร็จที่โดดเด่นของเขา เสริมด้วยคำแนะนำและความห่วงใยของเขา ได้ให้ความสำคัญกับความเชื่อมั่นและความภาคภูมิใจในผู้รอดชีวิตจากมะเร็งเต้านมทั่วประเทศแคนาดา รวมทั้งเส้นชีวิตเพื่อการมีชีวิตที่ดีขึ้น"
งานวิจัยที่ตีพิมพ์โดยมิทเชลล์และคณะ ได้สรุปว่า: "ข้อมูลการสัมภาษณ์สนับสนุนสมมติฐานที่เกิดขึ้นใหม่ ๆ ว่าการพายเรือมังกรเป็นพาหนะสำหรับการพัฒนาสุขภาพของสตรี รวมทั้งคุณภาพชีวิตหลังการรักษา"
พ่อค้าเร่แห่งโชซอน
พ่อค้าเร่แห่งโชซอน (อังกฤษ: The Merchant: Geakju, The Merchant: Geakju 2015) เป็นละครโทรทัศน์ที่ออกอากาศในประเทศเกาหลีใต้ช่วงปี ค.ศ. 2015 ออกอากาศในประเทศไทยทางช่องทรูโฟร์ยู ทุกวันจันทร์ - ศุกร์ เวลา 16:00 น. - 17:00 น. ต่อจากเรื่อง ลีซาน จอมบัลลังก์พลิกแผ่นดิน
เรื่องราวของพ่อค้าในช่วงปลายของยุคโชซอน และเรื่องราวของพ่อค้า ชอนบงแซม 
ลูกหลานและครอบครัวของเขา คือผู้ที่เริ่มต้นค้าขายและทำให้เขากลายเป็นพ่อค้าผู้มั่งคั่งมากที่สุดในยุคนั้น
บ้อง
บ้อง เป็นอุปกรณ์กรองที่เอาไวใช้ในการสูบบุหรี่หรือกัญชา หรือสมุนไพร่อื่น ๆ คำว่าบ้องใช้ทั่วไปในเอเชียตะวันออกเฉียงใต้โดยเฉพาะชาวม้งในลาวและไทยรวมทั้งคนในทวีปแอฟริกามานานหลายทศตวรรษ
ความหมายในพจนานุกรมคือ บ้อง น. เครื่องสำหรับสูบกัญชาหรืออื่น ๆ ทำด้วยปล้องไม้ไผ่ชนิดขังข้อ
คนระห่ำปืนเดือด
คนระห่ำปืนเดือด (อังกฤษ: Shooter) เป็นภาพยนตร์แอคชั่นสัญชาติอเมริกา สร้างขึ้นเมื่อปี ค.ศ. 2007 กำกับโดย แอนโทนี ฟูกัว นำแสดงโดย มาร์ค วาห์ลเบิร์ก, เคต วารา
เรื่องราวขอ บ็อบ ลี สแว็กเกอร์ เป็นอดีตพลแม่นปืนสอดแนมนาวิกโยธิน และเป็นฮีโร่ชาวอเมริกัน ผู้คิดว่าเขาได้เดินหนีออกมาพ้นจากงานนั้นได้ตลอดกาลแล้วหลังจากการทรยศที่นำมาซึ่งความวิบัติ บัดนี้ ถึงแม้จะแยกตัวเองออกจากสังคมเพื่อเก็บตัวอยู่ในที่ซ่อนบนเขาอันแสนห่างไกลแล้วก็ตาม แต่บ็อบยังได้รับการทาบทามจากพันเอกไอแซ็ค จอห์นสัน นายทหารผู้เกษียณงาน ผู้บอกเขาว่าประเทศชาติกำลังต้องการตัวเขา ตามที่จอห์นสันบอก ความพยายามลอบสังหารประธานาธิบดีสหรัฐฯ กำลังใกล้เข้ามา และมีเพียงสแว็กเกอร์ที่มีความชำนาญและความเชี่ยวชาญในการยิงปืนระยะไกลเท่านั้นที่สามารถหยุดเหตุร้ายนี้ได้
ธนบูลย์ วัลลภศิรินันท์
ธนบูลย์ วัลลภศิรินันท์ ชื่อเล่น นะ เป็นพิธีกร ดีเจ นายแบบและนักแสดงชาวไทย สังกัด แกรมมี่ มีผลงานที่เป็นที่รู้จักจาก พิธีกรรายการ โอไอซี (O:IC) และแสดงในซีรีส์ U-Prince Series ตอน เฟิร์สคลาส (Firstclass)
นะ ธนบูลย์ เป็นลูกชายคนเดียว เกิดเมื่อวันที่ 28 พฤศจิกายน พ.ศ. 2531 สำเร็จการศึกษาระดับประถมศึกษาจาก โรงเรียนทรงวิทย์ศึกษา ระดับมัธยมศึกษาจาก โรงเรียนเตรียมอุดมศึกษาน้อมเกล้า และ ระดับอุดมศึกษาจาก มหาวิทยาลัยอัสสัมชัญ(ABAC)
เริ่มเข้าสู่วงการบันเทิงจากการเป็นนายแบบตั้งแต่ช่วงมัธยมปลาย ต่อมาได้มีโอกาสประกวดในรายการ O:IC VJ Search เมื่อปี 2008 สามารถเข้ามาถึง 8 คนสุดท้าย และได้เซ็นสัญญาเข้าสังกัด แกรมมี่ จนถึงปัจจุบัน โดยเริ่มต้นจากการเป็นพิธีกรรุ่น Junior ของรายการเพลงวัยรุ่น โอไอซี (O:IC) และได้มีโอกาสเป็นพิธีกรรายการต่างๆ อีกทั้งยังเป็นนักแสดงในซีรีส์หลายเรื่อง รวมถึงเป็นดีเจ ทั้งที่คลื่น OK Hook radio, 98.5 Click FM และในปัจจุบันเป็นดีเจอยู่ที่คลื่น 88.5 E-D-S ทุกวันจันทร์ - ศุกร์ ช่วงเวลา 10.00 - 13.00
สโมสรฟุตบอลบริสตอลซิตี
สโมสรฟุตบอลบริสตอลซิตี () เป็นสโมสรฟุตบอลอาชีพ ตั้งอยู่ในเมืองบริสตอล ประเทศอังกฤษ มีสนามเหย้าคือแอชตันเกตสเตเดียม ซึ่งตั้งอยู่ทางทิศตะวันตกเฉียงใต้ของเมือง ปัจจุบันลงเล่นในฟุตบอลลีกแชมเปียนชิป ซึ่งเป็นลีกระดับที่ 2 ของประเทศ หลังจากที่ชนะเลิศฟุตบอลลีกวัน ฤดูกาล 2014–15 ทำให้พวกเขาได้เลื่อนชั้นขึ้นมา และในฤดูกาลนั้น พวกเขายังชนะเลิศฟุตบอลลีกโทรฟีอีกด้วย
หลวงพี่แจ๊ส 4G
หลวงพี่แจ๊ส 4G (อังกฤษ: Joking Jazz 4G) เป็นภาพยนตร์ไทย เข้าฉายวันที่ 7 เมษายน พ.ศ. 2559 จำหน่ายโดย มูฟวี่ ฮีโร่ กำกับภาพยนตร์โดย อรหัง สัมมา ภาพยนตร์เรื่องนี้ทำรายได้จากการฉายถึง 154 ล้านบาท และกำกับโดย พจน์ อานนท์
สโมสรฟุตบอลอัสตานา
สโมสรฟุตบอลอัสตานา () เป็นสโมสรฟุตบอลอาชีพ ตั้งอยู่ที่เมืองอัสตานา ประเทศคาซัคสถาน ปัจจุบันลงเล่นในคาซัคสถานพรีเมียร์ลีก ซึ่งเป็นลีกสูงสุดของประเทศ สนามเหย้าคืออัสตานา อารีนา ความจุ 30,000 ที่นั่ง ซึ่งเริ่มใช้ตั้งแต่กลางฤดูกาล 2009 สีประจำสโมสรคือสีน้ำเงินและสีเหลือง ก่อตั้งครั้งแรกในชื่อ โลโกโมทีฟ อัสตานา เมื่อปี ค.ศ. 2009 และได้เปลี่ยนชื่อเป็นอัสตานาในปี ค.ศ. 2011 สโมสรเป็นสมาชิกของอัสตานาเพรสซิเดนเชียลคลับ สมาคมทีมกีฬาในอัสตานา ซึ่งสนับสนุนโดย Samruk-Kazyna
พวกเขาคว้าแชมป์ลีกได้ 3 สมัย คว้าแชมป์คาซัคสถานคัพ 3 สมัย และคว้าแชมป์คาซัคสถานซูเปอร์คัพ 2 สมัย สโมสรคู่ปรับที่สำคัญคือ สโมสรฟุตบอลไครัต ซึ่งการพบกันของทั้งคู่นั้น จะถูกเรียกว่า ดาร์บีสองเมืองหลวง
สนามกีฬาในร่มฟู้เถาะ
สนามกีฬาในร่มฟู้เถาะ () เป็นสนามกีฬาในร่มอเนกประสงค์ตั้งอยู่ในเขต 11 ของนครโฮจิมินห์ ประเทศเวียดนาม โดยมีจุดประสงค์ในการสร้างคือเพื่อใช้ในการแข่งขันซีเกมส์ 2003 แต่ไม่ได้ยอมรับว่าเป็นสนามอย่างเป็นทางการ ปัจจุบันนี้สนามแห่งนี้ใช้เป็นสนามเหย้าของฟุตซอลทีมชาติเวียดนาม มีความจุ 5,000 ที่นั่งสำหรับการแข่งขันกีฬา ส่วนคอนเสิร์ตจะมีความจุสูงสุดถึง 8,000 ที่นั่ง
สนามนี้ได้เริ่มสร้างพร้อมกับสนามซ้อมโดยรอบ ในปีพ.ศ. 2543 และเปิดให้บริการในวันที่ 20 พฤศจิกายน 2546 โดยมีหน้าที่หลักคือจักการแข่งขันกีฬา กิจกรรมความบันเทิง และนิทรรศการต่างๆ
แค่เธอที่ต้องการ
"แค่เธอที่ต้องการ" เป็นซิงเกิลเพลงของวง PREM ผู้ประพันธ์คำร้อง คือ PREM,เพิ่มศักดิ์ พิสิษฐ์สังฆการ, สุดเขต จึงเจริญ, และอนันต์ ดาบเพ็ชรธิกรณ์ -ทำนอง คือ เจ เทพหัสดิน ณ อยุธยา และผู้เรียบเรียง คือ เพิ่มศักดิ์ พิศิษฐ์สังฆการ ,PREM เพลงนี้ออกจำหน่ายในวันที่ 23 พฤษภาคม พ.ศ. 2560
แค่เธอที่ต้องการ เป็นเพลงที่เขียนขึ้นมาจากประสบการณ์จริง โดยสื่อถึงความทุกสิ่งทุกอย่างมันไม่แน่นอน คนที่เรารักอาจจะได้อยู่กับเราเป็นวันสุดท้ายในวันนี้ เพราะงั้นทำทุกอย่างให้ดีที่สุดเพราะชีวิตคนเรามัน “สั้น” กว่าที่คิดไว้เยอะ คนที่ยังหนุ่มแน่นก็จากพวกเราไปเยอะแยะมากมายแล้ว เพราะงั้นไม่มีใครจะรู้ได้ทำทุกวันให้เหมือนเป็นวันสุดท้ายที่จะได้อยู่ด้วยกันจะดีกว่า
ในปีเดียวกัน เพลงนี้ถูกนำมาใช้เป็นเพลงปิดประกอบละครเรื่อง น้ำเซาะทราย ในปี พ.ศ. 2560 ทางช่อง 7 HD กด 35
นอนจับมือกันครั้งแรก
นอนจับมือกันครั้งแรก เป็นซิงเกิลของ ซีซันไฟฟ์ สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย เพิ่มศักดิ์ พิสิษฐ์สังฆการ เพลงนี้ออกจำหน่ายครั้งแรกในวันที่ 13 กรกฎาคม พ.ศ. 2560 ในไอทูนส์
เนื้อหาพูดถึงจุดเล็ก ๆ ของการเริ่มต้นความรัก นั่นก็คือการจับมือกันครั้งแรก ก่อนจะมีเรื่องราวต่าง ๆ ตามมา จนถึงวันได้คบกัน พอถึงวันที่ใช้อารมณ์ในการตัดสินปัญหาเลยอยากให้มองย้อนไปถึงจุดเริ่มต้นของความผูกพัน คือการจับมือกันครั้งแรก
มิวสิควีดิโอนี้เผยแพร่ครั้งแรกในวันที่ 13 กรกฎาคม พ.ศ. 2560
อย่าปล่อยมือฉันได้ไหม
อย่าปล่อยมือฉันได้ไหม เป็นซิงเกิลของแด๊ก-เอกรัตน์ วงศ์ฉลาด หรือที่รู้จักกันดีในนาม DAX ROCK RIDER ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นที แสนทวี, วิสารท กุลศิริ
เพลงนี้ออกจำหน่ายครั้งแรกในวันที่ 1 สิงหาคม พ.ศ. 2560 โดยเผยแพร่ไว้ในยูทูปแซลแนลของมีเรคคอร์ดส โดยมี "แพท ณปภา ตันตระกูล" และลูกชาย "น้องเรซซิ่ง" มาร่วมแสดงในมิวสิกวีดีโอนี้ด้วย
วิทยาลัยธาตุพนม มหาวิทยาลัยนครพนม
วิทยาลัยธาตุพนม มหาวิทยาลัยนครพนม () เดิมชื่อวิทยาลัยการอาชีพธาตุพนม เป็นวิทยาลัย สังกัดมหาวิทยาลัยนครพนม
วิทยาลัยธาตุพนม เดิมมีชื่อว่า วิทยาลัยการอาชีพธาตุพนม ก่อตั้งเมื่อ วันที่ ๗ พฤษภาคม พ.ศ. ๒๕๓๙ ซึ่งต่อมาได้หลอมรวมเข้าเป็นส่วนหนึ่งของมหาวิทยาลัยนครพนม เมื่อวันที่ ๒ กันยายน พ.ศ. ๒๕๔๘ ประกาศลงในราชกิจจานุเบกษา เล่มที่ ๑๒๒ ตอนที่ ๗๕ก สังกัดสำนักคณะกรรมการการอุดมศึกษา กระทรวงศึกษาธิการ ปัจจุบันมีเนื้อที่ มีเนื้อที่ ๖๙ ไร่ ๒ งาน ๗๖ ตารางวา ตั้งอยู่เลขที่ ๔๕๗ ถนนพนมพนารักษ์ อำเภอธาตุพนม จังหวัดนครพนม
เมื่อวันที่ ๒๗ ธันวาคม ๒๕๕๕ กระทรวงศึกษาธิการได้ประกาศ กฎกระทรวง จัดตั้งส่วน ราชการในมหาวิทยาลัยนครพนม กระทรวงศึกษาธิการ (ฉบับที่ ๒) พ.ศ. ๒๕๕๕ ให้เปลี่ยนชื่อเป็น “วิทยาลัยธาตุพนม” และในปัจจุบันมีการจัดการศึกษาทั้งในระดับปริญญาตรี ประกาศนียบัตรวิชาชีพชั้นสูง และประกาศนียบัตรวิชาชีพ
ทุกคนเคยร้องไห้
"ทุกคนเคยร้องไห้" เป็นซิงเกิลของ นครินทร์ กิ่งศักดิ์ ในปี พ.ศ. 2560 สังกัดค่ายเพลงจีนี่เรคคอร์ดส ในเครือจีเอ็มเอ็ม แกรมมี่ ประพันธ์เนื้อร้อง-ทำนองและผู้เรียบเรียงโดย นครินทร์ กิ่งศักดิ์ ออกจำหน่ายในวันที่ 1 กันยายน พ.ศ. 2560
เนื้อหาของเพลงสื่อถึงความเชื่อว่ามนุษย์ทุกคนมีปัญหาในใจ ทุกคนเคยร้องไห้ ให้เหมือนเป็นเพื่อนสนิทที่เคยคอยรับฟัง แล้วก็ให้ร้องไห้ไปเลย ร้องแล้วจะได้รู้สึกดี เหมือนที่เราออกมาจากท้องแม่วันแรก การร้องไห้เป็นการบอกว่าเรารอด อยากให้การร้องไห้เป็นสัญลักษณ์แบบนั้นอีกครั้งดีกว่า ร้องไห้ซะแล้วก็สู้ต่อ
มิวสิกวีดีโอนี้เผยแพร่ครั้งแรกในวันที่ 1 กันยายน พ.ศ. 2560 โดยเป็นเรื่องมิวสิกวีดิโอที่ช่วยออกไอเดียด้วย ด้วยการชวนมิตรรักของพี่ 4-5 คน มานั่งเล่าเหตุการณ์ที่เคยร้องไห้ สุดท้ายพี่ก็ไปกอดให้กำลังใจเค้า
อุรังอุตังตาปานูลี
อุรังอุตังตาปานูลี (; ) เป็นสายพันธุ์ของอุรังอุตังที่อาศัยอยู่ในอำเภอตาปานูลีใต้ จังหวัดสุมาตราเหนือ ประเทศอินโดนีเซีย และเป็นสายพันธุ์ที่สามของอุรังอุตังบนเกาะสุมาตรา หลังจากที่อุรังอุตังตาปานูลีนั้นได้รับการระบุให้เป็นสายพันธุ์ใหม่ที่แตกต่างจากอุรังอุตังสุมาตราและอุรังอุตังบอร์เนียวเมื่อ พ.ศ. 2560
จากรายงานนั้นพบว่ามีการค้นพบสายพันธุ์นี้ตั้งแต่ พ.ศ. 2540 แต่ตอนนั้นยังไม่รับการยอมรับว่าพวกมันแตกต่างจากสายพันธุ์อื่น จนกระทั่งในปี พ.ศ. 2560 มันได้รับการยอมรับว่าเป็นสายพันธุ์ใหม่หลังจากมีการศึกษาเกี่ยวกับวิวัฒนาการของสายพันธุ์ โดยการศึกษาโครงกระดูกของอุรังอุตังตัวผู้ที่โตเต็มวัยซึ่งถูกชาวบ้านฆ่าตายไปเมื่อปี พ.ศ. 2556 ทำให้พบว่าลักษณะของฟันและกะโหลกศีรษะของมันนั้นมีลักษณะเฉพาะที่แตกต่างจากอุรังอุตังสายพันธุ์อื่น ๆ ปัจจุบันโครงกระดูกเหล่านั้นได้รับการเก็บรักษาไวในพิพิธภัณฑ์สัตววิทยาในโบโกร์
จากการศึกษาพบว่าอุรังอุตังตาปานูลีนั้นเริ่มวิวัฒนาการแยกออกมาจากอุรังอุตังสุมาตราเมื่อ 3.4 ล้านปีที่แล้วและจากการปะทุของภูเขาไฟโตบาในช่วง 75,000 ปีก่อน นั้นยิ่งทำให้สายพันธุ์นี้แยกตัวออกห่างจากสายพันธุ์อื่นมากขึ้น
อุรังอุตังตาปานูลีนั้นมีลักษณะทางกายภาพคล้ายกับอุรังอุตังทั่วไปบนเกาะสุมาตรา แต่จะมีส่วนหัวที่เล็กกว่าและมีขนที่หยิกและเป็นลอนกว่า
โฮมเวิร์ก (อัลบั้มดาฟต์พังก์)
โฮมเวิร์ก () เป็นสตูดิโออัลบั้มเปิดตัวของดูโอชาวฝรั่งเศสดนตรีอิเล็กทรอนิกส์ วงดาฟต์พังก์ ออกจำหน่าย 20 มกราคม ค.ศ. 1997 โดยเวอร์จินเรเคิดส์และโซมาควอลิตีเรเคิดดิงส์ คู่ดูโอได้ผลิตงานเพลงโดยไม่ได้วางแผนออกจำหน่าย หลังจากทำงานร่วม 5 เดือน โดยมีเจตนาที่จะแบ่งออกเป็นซิงเกิ้ลใน 5 เดือน แต่พวกเขาก็พิจารณาในวัตถุดิบที่มีก็พบว่าดีพอที่จะออกเป็นอัลบั้ม
การที่อัลบั้ม "โฮมเวิร์ก" ประสบความสำเร็จไปทั่วโลก ทำให้แนวเพลงเฟรนช์เฮาส์ได้รับความสนใจ อัลบั้ม "โฮมเวิร์ก" ติดอันดับใน 14 ประเทศ สูงสุดอันดับ 3 บนชาร์ตอัลบั้มฝรั่งเศส, อันดับ 150 บนชาร์ต "บิลบอร์ด" 200 ของสหรัฐ และอันดับ 8 บนยูเคอัลบั้มส์ชาร์ต จากข้อมูลเดือนกุมภาพันธ์ ค.ศ. 2001 อัลบั้มขายได้มากกว่า 2 ล้านชุดทั่วโลก ได้รับแผ่นเสียงทองคำหลายแผ่น และแผ่นเสียงทองคำขาวด้วย โดยรวมแล้ว "โฮมเวิร์ก" ได้รับเสียงวิจารณ์ด้านบวก อัลบั้มมีซิงเกิ้ลที่มีผลกระทบที่ชัดเจนต่อเพลงแนวเฟรนช์เฮาส์และวงการเพลงเต้นรำทั่วโลก รวมถึงบนอันดับ 1 ฮอตแดนซ์/คลับเพลย์ กับซิงเกิ้ล "Da Funk" และ "Around the World" ที่เพลงหลังยังติดอันดับ 61 บน "บิลบอร์ด" ฮอต 100
ซัดเดนเดท ตัดเส้นตายท้านรก
ซัดเดนเดท ตัดเส้นตายท้านรก () เป็นภาพยนตร์แอ็กชันสัญชาติอเมริกัน ที่นำแสดงโดยฌอง-คล็อด แวน แดมม์ และพาวเวอร์ส บูธ
ในเรื่องนี้ มีฉากโดดเด่นที่การแข่งขันฮอกกี้ ที่เขียนโดยคาเรน เอลิเซ บอลด์วิน ผู้เป็นภรรยาของฮาวเวิร์ด บอลด์วิน ซึ่งเป็นเจ้าของทีมพิตต์สเบิร์กเพนกวินส์ นักแสดงนำยังประกอบไปด้วยโดเรียน แฮร์วูด และเรย์มอนด์ เจ แบร์รี
ภาพยนตร์เรื่องนี้กำกับโดยปีเตอร์ ไอแฮมส์ ซึ่งเป็นการร่วมงานครั้งที่สองของเขากับแวน แดมม์ นับจากเรื่อง"ตำรวจเหล็กล่าพลิกมิติ" ที่เปิดตัวในช่วงหนึ่งปีก่อนหน้า ภาพยนตร์ชุดนี้ได้รับการจัดให้อยู่ในเรทอาร์โดยสมาคมภาพยนตร์แห่งอเมริกา ภาพยนตร์ชุดนี้ได้รับการถ่ายทำเมื่อครั้งที่มีการแข่งเอ็นเอชแอลล็อกเอาต์ ฤดูกาล 1994–95
ดาร์เรน แมคคอร์ด (แวน แดมม์) เป็นนักดับเพลิงที่เกิดในประเทศแคนาดาซึ่งทำงานให้แก่สถานีดับเพลิงพิตส์เบิร์ก ผู้ประสบกับเรื่องอันน่าเศร้าส่วนตัว ภายหลังจากที่ไม่สามารถช่วยชีวิตเด็กสาวคนหนึ่งให้รอดพ้นจากเหตุเพลิงไหม้ ในภายหลัง เขาได้รับการโยกย้ายออกจากการปฏิบัติหน้าที่ ซึ่งดาร์เรนได้เข้าทำหน้าที่เป็นผู้ดับเพลิงประจำซีวิคอารีนา
ขณะที่ร่วมชมเกม 7 ของรายการถ้วยสแตนลีย์รอบชิงชนะเลิศระหว่างทีมพิตต์สเบิร์กเพนกวินส์กับทีมชิคาโกแบล็คฮอว์กส์กับลูกสาวชื่อเอมิลี (ไรท์) และลูกชายชื่อไทเลอร์ (มาลินเจอร์) เขาก็ได้พบว่ามีการก่อเหตุอาชญากรรมขึ้นที่สนามแข่งแห่งนี้ ซึ่งกลุ่มก่อการร้ายนำโดยนำโดยอดีตเจ้าหน้าที่รัฐบาลของสหรัฐอเมริกาชื่อโจชัว ฟอสส์ (บูธ) ซึ่งได้จับรองประธานาธิบดีสหรัฐ แดเนียล บินเดอร์ (แบร์รี) รวมถึงแขกวีไอพีคนอื่นอีกหลายรายไว้เป็นตัวประกันในห้องชุดหรู
ฟอสส์ได้ต่อสายวัตถุระเบิดเข้ากับสนามแข่ง และวางแผนที่จะทำการระเบิดในช่วงท้ายของเกม ในขณะที่มีเงินหลายร้อยล้านดอลลาร์เชื่อมต่อเข้าไปในบัญชีนอกชายฝั่ง ดาร์เรนจะต้องไม่เพียงทำการหยุดแค่ฟอสส์เท่านั้น หากแต่ต้องดีงเกมให้ถึงช่วงต่อเวลาและช่วยชีวิตลูก ๆ ของเขาไปพร้อม ๆ กัน
ดาร์เรนถูกดึงตัวไปครั้งแรกเมื่อเอมิลีถูกลักพาตัวไปโดยคาร์ลา ซึ่งเป็นสมาชิกหญิงเพียงคนเดียวของผู้ก่อการร้ายที่แต่งกายเป็นตัวนำโชคที่ชื่อไอซ์เบิร์ก คาร์ลาได้พาเอมิลีไปไว้ในห้องที่มีตัวประกันรายอื่น ๆ ที่กำลังจะถูกสังหาร
ภาพยนตร์ชุดนี้ได้รับการตอบรับที่หลากหลาย ปัจจุบัน ได้มีการให้คะแนน"ซัดเดนเดท ตัดเส้นตายท้านรก" ที่ค่าระดับ 52 เปอร์เซ็นต์ที่เว็บไซต์รอตเทนโทเมโตส์ อย่างไรก็ตาม บางคนคิดว่า"ซัดเดนเดท ตัดเส้นตายท้านรก" เป็นหนึ่งในภาพยนตร์ของแวน แดมม์ ที่ดีที่สุดในสมัยนั้น (เคียงคู่กับ"คนแกร่งทะลวงเดี่ยว" และ"ตำรวจเหล็กล่าพลิกมิติ") นักวิจารณ์ชื่อโรเจอร์ อีเบิร์ท กล่าวว่า "ซัดเดนเดท ตัดเส้นตายท้านรก ไม่ได้เกี่ยวกับการแสดงไหวพริบ หากแต่มีการดำเนินเรื่องและสเปเชียลเอฟเฟกต์ที่สร้างความตื่นเต้นเร้าใจ และนั่นถือเป็นเรื่องที่ไม่เลว"
"ซัดเดนเดท ตัดเส้นตายท้านรก" ได้รับการเปิดตัวในสหรัฐอเมริกาช่วงวันหยุดสุดสัปดาห์ ณ วันที่ 22 ธันวาคม ค.ศ. 1995 โดยอยู่ในอันดับที่ 8 ซึ่งทำรายได้เพียง 4,782,445 ดอลลาร์สหรัฐจากโรงภาพยนตร์ 1,681 โรง โดยคิดเป็นค่าเฉลี่ยที่ 2,845 ดอลลาร์สหรัฐต่อโรงเท่านั้น และนับรวมได้ 20,350,171 ดอลลาร์สหรัฐเมื่อสิ้นสุดการจัดฉาย ส่วนการจัดฉายในต่างประเทศอยู่ในระดับที่ดีขึ้นเล็กน้อย โดยทำยอดทั่วโลกได้เกือบ 64 ล้านดอลลาร์สหรัฐ ส่วนในประเทศอื่น ๆ ภาพยนตร์เรื่องนี้ทำกำไรจากการจำหน่ายวิดีโอได้เกือบ 50 ล้านดอลลาร์สหรัฐ
ฉบับนิยายอิงภาพยนตร์ประพันธ์โดยนักเขียนชาวอเมริกันชื่อสตีเฟน เมิร์ตซ์ ส่วนหนังสือเสียงได้รับการอ่านโดยพาวเวอร์ส บูธ
อาร์ทีมิซินิน
อาร์ทีมิซินิน () หรือ "qinghao su" และสารอนุพันธุ์สังเคราะห์ต่างๆ ที่เกี่ยวข้อง เป็นกลุ่มของยาที่ใช้สำหรับรักษาโรคมาลาเรียชนิดที่เกิดจากเชื้อ "" ค้นพบโดย Tu Youyou นักวิทยาศาสตร์หญิงชาวจีน ซึ่งได้เป็นผู้ร่วมรับรางวัลโนเบลสาขาการแพทย์ ปี พ.ศ. 2558 สำหรับการค้นพบนี้ ในปัจจุบันการใช้ยากลุ่มนี้ยืนพื้นรักษาร่วมกับยากลุ่มอื่นๆ ซึ่งเรียกว่า การรักษาแบบผสมผสานด้วยอาร์ทีมิซินิน (artemisinin-combination therapy) ถือเป็นการรักษามาตรฐานสำหรับโรคมาลาเรียที่เกิดจากเชื้อ "P. falciparum" สารนี้แยกได้จากต้นโกฐจุฬาลัมพา (ชื่อวิทยาศาสตร์ "Artemisia annua") ซึ่งเป็นพืชสมุนไพรของแพทย์แผนจีน ปัจจุบันสารนี้สามารถผลิตได้โดยใช้ยีสต์ที่ผ่านการดัดแปลงพันธุกรรม
โกฐจุฬาลัมพาจีนเป็นพืชที่ใช้เป็นสมุนไพรซึ่งพบได้ทั่วโลก แพทย์สมุนไพรจีนใช้พืชนี้รักษาโรคมาลาเรียมาแล้วกว่า 2000 ปี มีบันทึกถึงสมุนไพรนี้ที่เก่าแก่ที่สุดตั้งแต่ 200 ปีก่อนคริสตกาลใน"ตำราสูตรยารักษาห้าสิบสองโรค" ที่ขุดค้นพบที่หลุมฝังศพหม่าหวังตุ้ย ส่วนการนำสมุนไพรนี้มาใช้รักษามาลาเรียถูกบรรยายไว้ครั้งแรกใน"ตำราคู่มือรักษาโรคฉุกเฉิน" () เมื่อคริสต์ศตวรรษที่ 4 โดย Ge Hong ตำรานี้กล่าวถึงวิธีรักษามาลาเรียเอาไว้ 43 วิธี
บันทึกรายงานประวัติศาสตร์ว่าด้วยการค้นพบยานี้ได้รับการเผยแพร่บนอินเทอร์เน็ตตั้งแค่ปี 2006
คารี กอสตอฟ
คารี กอสตอฟ () (เกิด 13 พฤศจิกายน ค.ศ. 1959 ใน s.Pishica Probištip) เขาเป็นนายกรัฐมนตรีมาซิโดเนีย ตั้งแต่เดือนพฤษภาคม พ.ศ. 2547 ถึงพฤศจิกายน พ.ศ. 2547 เขาได้รับการแต่งตั้งให้เป็นนายกรัฐมนตรีโดยรัฐสภาเมื่อวันที่ 31 พฤษภาคม พ.ศ. 2547 สองสัปดาห์หลังจากได้รับการเสนอชื่อเป็นที่ปรึกษาด้านเศรษฐกิจของรัฐบาลมาซิโดเนีย
คารี กอสตอฟประกาศลาออกเมื่อวันที่ 15 พฤศจิกายน พ.ศ. 2547 ตามข้อพิพาทระหว่างรัฐบาลผสมโดยเฉพาะอย่างยิ่งระหว่างกลุ่มชาติพันธุ์มาซิโดเนียและกลุ่มชาติแอลเบเนีย เขาลาออกจากตำแหน่งเมื่อวันที่ 18 พฤศจิกายน พ.ศ. 2547 เมื่อลาออกได้รับการยอมรับโดยรัฐมนตรีว่าการกระทรวงกลาโหมในขณะนั้น
ปัจจุบันเขาเป็นหัวหน้าผู้บริหารของธนาคารโคมมาสิเอา แบงคาในสโกเปีย (КомерцијалнаБанкаСкопје) ตำแหน่งที่เขาเคยเข้ามาก่อนอยู่ในรัฐบาลมาซิโดเนีย
เสภาขุนช้างขุนแผน
ขุนช้างขุนแผนเป็นเรื่องราวที่เกิดขึ้นในสมัยอยุธยา ในคำให้การชาวกรุงเก่าได้กล่างถึง เรื่องราวที่เกี่ยวกับเรื่องขุนช้างขุนแผนไว้ จากข้อมูลพบว่า ขุนแผนรับราชการอยู่ในสมัยสมเด็จพระพันวษา ในที่นี้คือ สมเด็จพระรามาธิบดีที่ 2
เอสเอ็นเอชโฟร์ตีเอต
SNH48 (อ่านว่า เอสเอ็นเอชโฟร์ตีเอต) SNH ย่อมาจากชื่อเมืองเซียงไฮ้ (Shanghai) ของประเทศจีน โดยเป็นกลุ่มไอดอลหญิงจากประเทศจีน ก่อตั้งขึ้นในปี ค.ศ. 2012 สังกัด Shanghai Star48 Culture & Media Co. Ltd. โดยนำแนวคิดของ ยะซุชิ อะกิโมะโตะ ผู้ก่อตั้งแฟรนไชส์ เอเคบีโฟร์ตีเอต มาใช้ คือ "ไอดอลที่คุณสามารถพบได้" ทางจีนจึงได้ตกลงตั้งวงกลุ่มไอดอลหญิงขึ้นมาโดยร่วมมือกับทางญี่ปุ่นในชื่อ เอสเอ็นเอชโฟร์ตีเอต ซึ่งมีฐานะเป็นวงน้องสาวนอกประเทศญี่ปุ่นวงที่สองของ เอเคบีโฟร์ตีเอต ต่อจาก JKT48
สถานะปัจจุบัน เอสเอ็นเอชโฟร์ตีเอต ไม่มีความสัมพันธ์ใดๆ อีกแล้วในฐานะวงน้องสาวของ เอเคบีโฟร์ตีเอต หลังจากที่ทางญี่ปุ่นได้ประกาศตัดความสัมพันธ์ไม่มีความเกี่ยวข้องใดๆ อย่างเป็นทางการ เมื่อวันที่ 9 มิถุนายน พ.ศ.2559 ซึ่งเหตุผลคือทางจีนได้ละเมิดสัญญาที่ได้ทำไว้
เอสเอ็นเอชโฟร์ตีเอต ได้ก่อตั้งวงน้องสาวจำนวนสองวง BEJ48 (ปักกิ่ง) และ GNZ48 (กว่างโจว) ขึ้นในปี พ.ศ.2559 และ SHY48 (เสิ่นหยาง) ในวันที่ 30 กรกฎคมในปีเดียวกัน รวมไปถึง CKG48 (ฉงชิ่ง) ในวันที่ 2 มิถุนายน พ.ศ.2560 และ CGT48 (เฉิงตู) ในวันที่ 25 กันยายน พ.ศ.2560
เอสเอ็นเอชโฟร์ตีเอต ยังได้ก่อตั้งวงบอยแบนด์ในชื่อ N2M เมื่อวันที่ 7 มกราคม 2017 แต่ทางต้นสังกัดได้ตัดสินใจย้ายวง N2M ไปให้อยู่ในการดูแลของสังกัด Nuclear Fire Media ด้วยเหตุผลที่ว่าอยากจะตั้งใจบริหารวง เอสเอ็นเอชโฟร์ตีเอต และวงน้องสาวอื่น ๆ อย่างเต็มที่
วัลด์ฮูเฟิน
วัลด์ฮูเฟิน () เป็นเขตเทศบาลในเมืองเกอร์ลิตซ์ รัฐซัคเซิน ประเทศเยอรมนี
การแปลสัมผัสผิด
การแปลสัมผัสผิด หรือ สัมผัสลวง หรือ การแปลสิ่งเร้าทางสัมผัสผิด
เป็นการแปลสิ่งเร้าผิดของระบบประสาทรับรู้สัมผัส
การแปลสัมผัสผิดบางอย่างจะต้องขยับนิ้วหรือมือ และบางอย่างก็เกิดได้โดยไม่ต้องขยับ (เช่น มีสิ่งเร้าภายนอกมาสัมผัสกับผิวหนัง)
ในหลายปีที่ผ่านมา นักวิจัยที่ศึกษาเรื่องการรับรู้ได้สนใจเรื่องนี้เพิ่มขึ้น ทำให้ได้ค้นพบสัมผัสลวงแบบใหม่ ๆ และมีการกล่าวถึงพวกมันในวรรณกรรมวิทยาศาสตร์ประชานิยม
สัมผัสลวงบางอย่างจะคล้ายกับภาพลวงหรือเสียงลวง ซึ่งแสดงนัยว่า ระบบรับความรู้สึกต่าง ๆ อาจแปลผลคล้าย ๆ กัน
แต่สัมผัสลวงอย่างอื่น ๆ ก็ไม่มีอะไรที่คล้ายกันทางตาหรือทางหู
สัมผัสลวงหลายอย่างเกิดจากลำดับของสิ่งเร้าที่มาสัมผัสกับผิวหนังที่อยู่นิ่ง ๆ
การแปลสิ่งเร้าผิดทางตาหลายอย่างเกิดจากการปรับตัวของประสาท เมื่อได้รับสิ่งเร้าอย่างหนึ่งเป็นเวลานาน ๆ
ในกรณีเช่นนี้ การรับรู้สิ่งเร้าต่อไปจะเปลี่ยนไป
ปรากฏการณ์นี้บางครั้งเรียกว่าในภาษาอังกฤษอีกอย่างหนึ่งว่า contingent after-effect (ผลตามหลังที่มีเงื่อนไข)
ซึ่งสามารถเป็นเหตุให้เกิดสัมผัสลวง
วอลเลย์บอลชายไทยแลนด์ลีก 2017-18
วอลเลย์บอลชายไทยแลนด์ลีก 2017-18 หรือ วอลเลย์บอลชายไทยแลนด์ลีก ฤดูกาล 2561 โดยครั้งนี้จัดขึ้นเป็นครั้งที่ 13 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 4 พฤศจิกายน พ.ศ. 2560
ในฤดูกาลนี้มีทีมที่เข้าร่วมแข่งขันทั่งหมด 8 ทีม โดยมี 2 ทีมที่ได้รับการเลื่อนชั้นจากวอลเลย์บอลโปรชาเลนจ์ ซึ่งมาแทนที่ 2 อันดับสุดท้ายของฤดูกาล 2016-17 ที่หมดสิทธิ์แข่งขันในไทยแลนด์ลีก
สโมสรศรีสะเกษ และอาร์เอสยู วีซี เมื่อจบฤดูกาล 2016-17 อยู่ในสองอันดับสุดท้ายของตาราง จึงหมดสิทธิ์แข่งขันต่อในไทยแลนด์ลีก โดยที่มีสโมสรขอนแก่น และคอสโม เชียงราย 2 ทีมที่ได้เลื่อนชั้นจากวอลเลย์บอลโปรชาเลนจ์ ขึ้นมาลงเล่นในฤดูกาลนี้ในการแข่งขันหากผลว่ามีผลเท่ากันจะตัดสินตามลำดับดังนี้
รามิโล่ ชเคนิสสกา
รามิโล่ ชเคนิสสกา แจงเกอร์สกา (; เกิด 10 มิถุนายน ค.ศ. 1972 ในสโกเปีย ประเทศมาซิโดเนีย) เป็นอดีตผู้นำของสหภาพสังคมประชาธิปไตยมาซิโดเนีย (SDSM) และรัฐมนตรีว่าการกระทรวงกลาโหมของสาธารณรัฐมาซิโดเนียในปัจจุบัน รามิโล่ ชเคนิสสกาเคยดำรงตำแหน่งรองนายกรัฐมนตรีสำหรับการรวมยุโรปและผู้ประสานงานระดับชาติเพื่อการช่วยเหลือจากต่างประเทศของสาธารณรัฐมาซิโดเนียและยังเคยเป็นนายกรัฐมนตรีของสาธารณรัฐมาซิโดเนียตั้งแต่วันที่ 12 พฤษภาคม พ.ศ. 2547 ถึง 12 มิถุนายน พ.ศ. 2547 เธอได้รับเลือกให้เป็นผู้นำ SDUM ในวันที่ 5 พฤศจิกายน พ.ศ. 2549
ในช่วงระยะเวลาของการเป็นนายกรัฐมนตรีของรามิโล่ ชเคนิสสกาที่รับผิดชอบด้านยุโรปสภายุโรปในเดือนธันวาคมปีค.ศ. 2005 เธอได้รับสถานะสาธารณรัฐผู้สำเร็จการศึกษาแห่งสาธารณรัฐมาซิโดเนียให้เข้าเป็นสมาชิกสหภาพยุโรป
ในปีพ.ศ. 2538 รามิโล่ ชเคนิสสกาจบการศึกษาระดับปริญญาโทจากโรงเรียนกฎหมายและการทูตเฟลทเชอร์ ที่มหาวิทยาลัยทัฟส์ เธอจบการศึกษาในคณะวิศวกรรมศาสตร์ไฟฟ้าจากสโกเปียในปีพ.ศ. 2538 และจบปริญญาสาขาวิศวกรรมไฟฟ้า
การสูญความรู้สึกที่ไม่สัมพันธ์
การสูญความรู้สึกที่ไม่สัมพันธ์ ()
เป็นรูปแบบความเสียหายทางประสาทที่เกิดจากรอยโรคที่ลำเส้นใยประสาทลำเดียวที่ไขสันหลัง
ซึ่งทำให้เสียความรู้สึกเกี่ยวกับสัมผัสละเอียดและอากัปกิริยาในร่างกายซีกหนึ่งโดยต่ำกว่าหรือเท่ากับรอยโรค
โดยไม่เสียความรู้สึกเจ็บและความเย็นร้อน หรืออาจเกิดตามนัยตรงกันข้าม
อีกนัยหนึ่ง เป็นรูปแบบความเสียหายทางประสาทที่เกิดจากรอยโรคที่ข้างเดียว (ในสองข้าง) ของไขสันหลัง
ซึ่งทำให้เสียความรู้สึกเกี่ยวกับสัมผัสละเอียดและอากัปกิริยาในร่างกายซีกหนึ่งโดยต่ำกว่าหรือเท่ากับรอยโรค
และเสียความรู้สึกเจ็บและความเย็นร้อนอีกซีกหนึ่งต่ำกว่าหรือเท่ากับรอยโรค
ความไม่สัมพันธ์กันเช่นนี้มาจากการส่งข้อมูลสัมผัสละเอียดบวกอากัปกิริยา กับความเจ็บปวดบวกอุณหภูมิ ผ่านวิถีประสาทที่ต่างกันไปยังสมอง
การเสียความรู้สึกเจ็บและอุณหภูมิเกิดจากความเสียหายที่ spinothalamic tract ด้านข้างของไขสันหลัง
ซึ่งวิ่งข้ามไขสันหลังในระดับใกล้ ๆ กับที่ใยประสาทวิ่งเข้าไขสันหลัง แล้วดำเนินขึ้นไปยังสมองในซีกตรงข้ามของร่างกายจากจุดเริ่มต้น (first order neuron)
คือ วิ่งขึ้นในด้านตรงข้าม (contralateral)
ให้สังเกตว่า รอยโรคที่ลำเส้นใยประสาทของ spinothalamic tract ด้านข้างในระดับหนึ่ง ๆ จะไม่ทำให้เสียความรู้สึกใน dermatome 
ที่อยู่ในระดับเดียวกัน
เพราะใยประสาทที่เข้าไปในไขสันหลังจะวิ่งขึ้นตาม tract of Lissauer ในซีกร่างกายเดียวกัน 1-2 ข้อกระดูกสันหลังก่อนจะข้ามไขว้ทแยงไปอีกด้านหนึ่ง และดังนั้น จึงอ้อมผ่านลำเส้นใยประสาทซีกร่างกายตรงกันข้ามที่เสียหาย
ส่วนการสูญการรู้สัมผัสละเอียดและอากัปกิริยา จะมาจากความเสียหายต่อทางเดินประสาท dorsal column ในไขสันหลัง
ซึ่งไม่ข้ามทแยงไปซีกตรงกันข้ามจนกระทั่งถึงก้านสมอง
และดังนั้น จึงวิ่งขึ้นตามไขสันหลังในซีกเดียวกัน (ipsilateral) กับเซลล์ประสาทรับความรู้สึกที่เป็นจุดเริ่มต้น
นี่จึงหมายความว่า รอยโรคที่ dorsal column จะทำให้เสียความรู้สึกสัมผัสละเอียดและอากัปกิริยาในระดับใต้รอยโรคซีกร่างกายเดียวกัน
เทียบกับรอยโรคที่ spinothalamic tract ซึ่งจะทำให้เสียความรู้สึกเจ็บปวดและอุณหภูมิในระดับใต้รอยโรคซีกร่างกายตรงกันข้าม
ดังนั้น การมีอาการ Dissociated sensory loss แสดงนัยว่า มีรอยโรคเฉพาะที่ภายในไขสันหลังหรือก้านสมอง
ตำแหน่งรอยโรคในไขสันหลังจะมีผลต่ออาการ ยกตัวอย่างเช่น รอยโรคที่ไขสันหลัง (เช่นของกลุ่มอาการเหตุไขสันหลังเป็นโพรง ) ซึ่งเป็นความเสียหายต่อ second order neuron ของ spinothalamic tract ช่วงที่กำลังข้ามทแยงในไขสันหลัง จะทำให้เสียความรู้สึกเจ็บและอุณหภูมิโดยไม่เสียสัมผัสละเอียดและอากัปกิริยา
เหตุต่าง ๆ ของอาการนี้รวมทั้ง
แม่น้ำปัส
ปัส () เป็นแม่น้ำในแคว้นกันตาเบรียทางตอนเหนือของประเทศสเปน แม่น้ำนี้ไหลผ่านแคว้นแล้วไหลลงสู่ทะเลกันตาเบรีย
ซะบะโร ฮะซุมิ
ซะบะโร ฮะซุมิ (เกิดเมื่อวันที่ 23 มกราคม ค.ศ. 1896 และไม่ทราบวันเสียชีวิต) เป็นนักวิ่งระยะกลาง เคยเข้าร่วมการแข่งขันวิ่ง 800 เมตร ในการแข่งขันโอลิมปิกฤดูร้อน 1920
ชเว มิน-ชุล
ชเว มิน-ชุล (เกิด 9 พฤศจิกายน ค.ศ. 1976) เป็นนักแสดงชาวเกาหลีใต้ เริ่มแสดงภาพยนตร์ในเรื่องเวย์แบลคโฮม (2013) และเดอะโทรน (2015).
รีโน บาริลลารี
รีโน บาริลลารี (เกิดเมื่อวันที่ 8 กุมภาพันธ์ ค.ศ. 1945) เป็นนักถ่ายภาพชาวอิตาลี บางครั้งรีโนมักถูกเรียกว่า กษัตริย์แห่งปาปารัสซี รีโน บาริลลารี ได้รับเครื่องอิสริยาภรณ์คุณธรรมแห่งสาธารณรัฐอิตาลี เมื่อปี ค.ศ. 1998
แอนต์ตี้ ออรี
แอนต์ตี้ ออรี (เกิด 25 ตุลาคม ค.ศ. 1979) เป็นนักฮอกกี้น้ำแข็ง ตำแหน่งผู้รักษาประตูชาวฟินแลนด์ เริ่มเข้าสู่วงการกีฬานี้ตั้งแต่ ปี ค.ศ. 1999 ปัจจุบันเล่นให้กับเอสโป บลูยส์
สศิรา ทวียนต์ชัย
สศิรา ทวียนต์ชัย ชื่อเล่น แนน (เกิด 7 กรกฎาคม พ.ศ. 2535) เป็นนักแสดงหญิงชาวไทย
พรรคไซปรัสใหม่
พรรคไซปรัสใหม่ (ภาษาตุรกี: "Yeni Kıbrıs Partisi") เป็นพรรคการเมืองในประเทศไซปรัสเหนือ มีอุดมการณ์ทางการเมืองแบบสังคมประชาธิปไตย ก่อตั้งเมื่อวันที่ 30 ตุลาคม ค.ศ. 1989 ก่อนปี ค.ศ. 2004 พรรคการเมืองนี้รู้จักกันในชื่อ ขบวนการเอกภาพรักชาติ ("Yurtsever Birlik Hareketi")
พันธมิตรเยาวชนคอมมิวนิสต์ในประเทศสวีเดน
พันธมิตรเยาวชนคอมมิวนิสต์ในประเทศสวีเดน ("Sveriges Kommunistiska Ungdomsförbund") เป็นฝ่ายเยาวชนของพรรคคอมมิวนิสต์แห่งประเทศสวีเดน (SKP) ก่อตั้งเมื่อปี ค.ศ. 2000 เป็นองค์การที่มีสมาชิกของสหพันธ์เยาวชนประชาธิปไตยโลก
สหภาพเยาวชนปฏิวัติ
สหภาพเยาวชนปฏิวัติ (ภาษาโปรตุเกส: "União da Juventude Rebelião") เป็นองค์การการเมืองเยาวชนในประเทศบราซิล เป็นฝ่ายเยาวชนในพรรคคอมมิวนิสต์เพื่อการปฏิวัติ (PCR) สหภาพนี้ก่อตั้งเมื่อปี ค.ศ. 1998 ในเวลาที่มีการประชุมครองเกรสครั้งที่ 31 ของยูเบส และการประชุมครองเกรสครั้งที่ 41 ของยูเน
รักนิรมิต
รักนิรมิต เป็นละครโทรทัศน์แนวพีเรียด-ดราม่า-แฟนตาซี ผลิตโดย บริษัท เลนีตัส จำกัด กำกับการแสดงโดย มารุต สาโรวาท ออกอากาศ ทางช่อง True4U นำแสดงโดย เพชร โบราณิน, อลิสา จณิน, ณัฏฐ์ เทพหัสดิน ณ อยุธยา, สศิรา ทวียนต์ชัย และนักแสดงชั้นนำอีกมากมาย ออกฉายปี พ.ศ. 2561
โรงเรียนวังยาวศึกษาวิทย์
โรงเรียนวังยาวศึกษาวิทย์ เป็นโรงเรียนมัธยมศึกษาขนาดกลางประจำตำบลวังยาว อำเภอโกสุมพิสัย จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ สหวิทยาเขต 6 สะดืออิสาน ตั้งอยู่ที่ ถนนหนองแหน-หนองเขื่อน ตำบลวังยาว อำเภอโกสุมพิสัย จังหวัดมหาสารคาม เดิมเป็นโรงเรียนสาขาของโรงเรียนเขวาไร่ศึกษา ปัจจุบันเปิดสอนในช่วงชั้นมัธยมศึกษาตอนต้นและตอนปลาย รูปแบบสหศึกษา
โรงเรียนวังยาวศึกษาวิทย์ มีเนื้อที่ 30 ไร่ 1 งาน 7 ตารางวา บนที่ดินสาธารณะประโยชน์บ้านหนองไร่ ตำบลวังยาว อำเภอโกสุมพิสัย จังหวัดมหาสารคาม
ภายในประกอบด้วยอาคารเรียนถาวร โรงอาหาร หอประชุม สนามบาสเกตบอลและสนามฟุตบอล
โรงเรียนวังยาวศึกษาวิทย์ เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
เว็บไซต์หลักโรงเรียน
รายชื่อบุคคลในยุคสามก๊ก (ม)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ม รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
ดินแดนฮาบารอฟสค์
ดินแดนฮาบารอฟสค์ () เป็นเขตการปกครองของประเทศรัสเซีย โดยตั้งอยู่ในทางภูมิศาสตร์คือใน ภูมิภาคตะวันออกไกลของประเทศ และเป็นส่วนหนึ่งของเขตสหพันธ์ตะวันออกไกล โดยมีศูนย์กลางการบริหารคือ ฮาบารอฟสค์ ซึ่งเป็นเมืองที่ใหญ่ที่สุดในดินแดนนี้และใหญ่เป็นอันดับ 2 ของภูมิภาคตะวันออกไกลของรัสเซีย (รองจาก วลาดีวอสตอค) ดินแดนฮาบารอฟสค์ เป็นเขตการปกครองที่มีขนาดใหญ่เป็นอันดับ 4 ของรัสเซีย และและใหญ่เป็นอันดับที่ 21 ของโลก โดยมีประชากรทั้งหมด 1,343,869 คน (2010 Census)
นอกจากชาวรัสเซียแล้ว ดินแดนนี้ยังมีคนพื้นเมือง อาศัยอยู่เช่นกันเช่น Tungusic peoples (Evenks, Negidals, Ulchs, Nanai, Oroch, Udege) และ Amur Nivkhs.
รายชื่อบุคคลในยุคสามก๊ก (ภ)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ภ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
รายชื่อรางวัลและการเสนอชื่อเข้าชิงของเอฟ(เอกซ์)
รายชื่อรางวัลทั้งหมดที่วง f(x) ได้รับตั้งแต่ปี 2009 จนถึงปัจจุบันนี้
Melon Music Awards เป็นรางวัลประจำปี โดยตัดสินจากยอดการขายเพลงดิจิตอลและผลการโหวตออนไลน์เท่านั้น
รายชื่อต่อไปนี้ คือรายชื่อรางวัลที่ f(x) ได้รับทางรายการเพลงต่างๆทางโทรทัศน์ของเกาหลี ไม่ว่าจะเป็น M Countdown,Music Bank,Inkigayo,Show Champion,Show! Music Core และ The Show
1.https://en.wikipedia.org/wiki/List_of_awards_and_nominations_received_by_f(x) สืบค้นเมื่อ 4 พฤศจิกายน 2560
รายชื่อบุคคลในยุคสามก๊ก (ย)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ย รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
ฤดูฝน (เพลงพาราด็อกซ์)
"ฤดูฝน" เป็นซิงเกิลของวงพาราด็อกซ์ ในปี พ.ศ. 2559 ประพันธ์เนื้อร้อง-แต่งทำนองโดย อิทธิพงศ์ กฤดากร ณ อยุธยา (ต้า พาราด็อกซ์) และเรียบเรียงโดยวงพาราด็อกซ์ ออกจำหน่ายครั้งแรกในวันที่ 14 กันยายน พ.ศ. 2559
เพลง ฤดูฝน ถือเป็นเพลงภาคต่อของเพลงฤดูร้อน เนื้อหาพูดถึง คนที่ค่อนข้างเศร้า เหงา โดดเดี่ยว นึกถึงแฟนเก่า ยิ่งพอฝนตก เลยเกิดความรู้สึกนั้น ก็เดินตากฝนไปเลยให้มันสะใจ
มิวสิกนี้เผยแพร่ครั้งแรกในวันที่ 14 กันยายน พ.ศ. 2559 โดยแบ่งเป็น 2 เวอร์ชันพร้อมกัน คือ ฤดูฝน (ของเขา) และ ฤดูฝน (ของเธอ) โดยเปลี่ยนมุมมองการเล่าผ่านสายตาของผู้ชาย และผู้หญิงต่างกันไป งานนี้ได้ผู้กำกับเอ็มวีอย่าง เสือ – พิชย จรัสบุญประชา ที่ร่วมกำกับ ฮอร์โมน เดอะซีรีส์ ในซีซั่น 2 และ 3 มาคุมการสร้าง
เอสเค สลาเวีย ปราก
เอสเค สลาเวีย ปราก (, ) เป็นสโมสรฟุตบอลอาชีพในประเทศเช็กเกีย ก่อตั้งในปี ค.ศ. 1892 ตั้งอยู่ที่กรุงปราก เป็นสโมสรที่ประสบความสำเร็จเป็นอันดับที่ 2 ของประเทศ นับตั้งแต่ปี ค.ศ. 1993
ปัจจุบันลงเล่นในเช็กเฟิสต์ลีก ซึ่งเป็นลีกระดับสูงสุดของประเทศ คู่ปรับที่สำคัญคือ สปาร์ตา ปราก การพบกันของทั้งสองทีม จึงเรียกว่า ปรากดาร์บี สลาเวียคว้าแชมป์ลีกได้ถึง 18 สมัย และเคยผ่านถึงรอบรองชนะเลิศ ยูฟ่าคัพ ฤดูกาล 1995–96 และเคยผ่านการคัดเลือกไปเล่นในยูฟ่าแชมเปียนส์ลีก ฤดูกาล 2007–08 รอบแบ่งกลุ่ม ซึ่งเป็นการลงเล่นในยูฟ่าแชมเปียนส์ลีกครั้งแรกในประวัติศาสตร์สโมสร
มีแฟนแล้ว
"มีแฟนแล้ว" เป็นซิงเกิลในปี พ.ศ. 2560 ของนักร้องปราโมทย์ ปาทาน ร่วมกับจิรายุทธ ผโลประการ หรือที่รู้จักกันดีในนามของ UrboyTJ ประพันธ์เนื้อร้อง-แต่งทำนอง และเรียบเรียงโดย UrboyTJ ออกจำหน่ายในวันที่ 19 สิงหาคม พ.ศ. 2560 สังกัดค่ายไวท์มิวสิค ในเครือจีเอ็มเอ็ม แกรมมี่
มิวสิกวีดีโอนี้เผยแพร่ครั้งแรกในวันที่ 19 สิงหาคม พ.ศ. 2560 โดยมี ปู-ไปรยา ลุนด์เบิร์ก มาร่วมแสดงในมิวสิกวิดีโอ เนื้อเพลงที่พูดถึงความรักในแบบอารมณ์ดีของชายหนุ่มจีบหญิงสาวที่อีกฝ่ายมีแฟนอยู่แล้วแต่ก็ยังมีความรู้สึกดี ๆเพลง "มีแฟนแล้ว)" ติดอันดับสูงสุดที่ 5 จากการจัดอันดับของ Joox ในชาร์ต Joox Top 100 Chart ประจำวันที่ 11 กันยายน พ.ศ. 2560
ดินแดนปรีมอร์สกี
ดินแดนปรีมอร์สกี () เป็นเขตการปกครองของประเทศรัสเซีย โดยตั้งอยู่ในทางภูมิศาสตร์คือใน ภูมิภาคตะวันออกไกลของประเทศ และเป็นส่วนหนึ่งของเขตสหพันธ์ตะวันออกไกล โดยมีศูนย์กลางการบริหารคือ วลาดีวอสตอค ซึ่งเป็นเมืองที่ใหญ่ที่สุดในดินแดนนี้และใหญ่ที่สุดของภูมิภาคตะวันออกไกลของรัสเซีย ดินแดนปรีมอร์สกีมีประชากรทั้งหมด 1,956,497 คน (สำมะโนประชากร ณ ปี 2010)
ในอดีตดินแดนปรีมอร์สกีเป็นของแมนจูเรีย ก่อนจะถูกยกให้กับจักรวรรดิรัสเซีย โดย ราชวงศ์ชิงในปี ค.ศ. 1860 โดยเป็นส่วนหนึ่งของภูมิภาคที่รู้จักกันในชื่อ "แมนจูเรียนอก" ซึ่งเป็นอาณาบริเวณของ แคว้นปรีมอร์สกายา ในช่วงสงครามกลางเมืองรัสเซียดินแดนนี้ได้กลายเป็นส่วนหนึ่งของสาธารณรัฐตะวันออกไกล ก่อนจะเป็นส่วนหนึ่งของสหภาพโซเวียต โดยผ่านการเปลี่ยนแปลงหลายรูปแบบจนเป็นดินแดนรูปแบบปัจจุบันในปี ค.ศ. 1938 ดินแดนปรีมอร์สกียังเป็นที่ตั้งของ กองเรือแปซิฟิก (Russian Pacific Fleet) ของกองทัพเรือรัสเซีย
สิทธิชัย ศิษย์สองพี่น้อง
สิทธิชัย ศิษย์สองพี่น้อง เป็นทั้งนักมวยไทยชาวไทย และแชมป์โลกกลอรีคิกบ็อกซิง ผู้มีผลงานจากการเผชิญหน้ากับ อี้ หลง กังฟูเส้าหลินที่มีชื่อเสียงชาวจีน และสิทธิชัยเป็นฝ่ายชนะน็อก ด้วยการเตะก้านคออี้ หลง ในยกที่ 2 คว้าแชมป์อู่หลินเฟิง อี้หลง ชาลเลนจ์ โดยได้รับเงินรางวัล 100,000 เหรียญสหรัฐ หรือประมาณ 3.4 ล้านบาท
ยุทธการที่เวสเทอร์แพลท
ยุทธการที่เวสเทอร์แพลท(Battle of Westerplatte)เป็นการสู้รบครั้งแรกในการบุกครองโปแลนด์และกลายเป็นจุดเริ่มต้นของสงครามโลกครั้งที่สองในทวีปยุโรป ได้เริ่มต้นขึ้นเมื่อวันที่ 1 กันยายน ค.ศ. 1939 กองทัพเรือของเยอรมันและทหารและตำรวจดันซิกได้เข้าโจมตีสถานีขนส่งทางทหารโปลแลนด์ (Wojskowa Składnica Tranzytowa, หรือ WST) บนคาบสมุทรของเวสเทอร์แพลทในท่าเรือแห่งเสรีนครดันซิก โปแลนด์ได้ยืนหยัดมาเจ็ดวันในขณะที่มีการโจมตีอย่างหนักซึ่งรวมถึงการโจมตีทิ้งระเบิดแบบดิ่ง
การป้องกันเวสเทอร์แพลทเป็นแรงบันดาลใจสำหรับกองทัพโปแลนด์และประชาชนในการเผชิญหน้ากับการบุกของเยอรมันที่ได้ประสบความสำเร็จ,และปัจจุบันยังถือว่าเป็นสัญลักษณ์ของการต่อต้านการรุกราน ส่วนที่เป็นหนึ่งในอนุสรณ์สถานทางประวัติศาสตร์ระดับชาติของประเทศโปแลนด์(Pomnik historii) ซึ่งได้แสดงให้เห็น เมื่อวันที่ 1 กันยายน ค.ศ. 2003 และเจริญรอยตามโดยคณะกรรมการมรดกแห่งชาติโปแลนด์
ภาวะเสียความเข้าใจความเจ็บปวด
ภาวะเสียความเข้าใจความเจ็บปวด
เป็นสภาพที่รู้สึกเจ็บปวดโดยไม่รู้สึกทุกข์ร้อน
ปกติเป็นผลของการบาดเจ็บต่อสมอง, การผ่าตัดแบบ prefrontal lobotomy หรือ cingulotomy, และความไม่รู้เจ็บเพราะมอร์ฟีน
นอกจากนั้น รอยโรคที่ insular cortex อาจกำจัดความไม่น่าชอบใจของสิ่งเร้าที่เจ็บ แม้จะยังสามารถรู้ตำแหน่งและระดับความรุนแรง
ปกติแล้ว คนไข้จะรายงานว่ารู้สึกเจ็บแต่ไม่ทุกข์ร้อน
คือเข้าใจว่าเจ็บ แต่ก็ไม่เดือดร้อน
โนซิเซ็ปเตอร์ทั่วร่างกายส่งข้อมูลไปยังคอร์เทกซ์ต่าง ๆ ในสมองรวมทั้ง insular cortex ที่อยู่ใน Lateral sulcus ซึ่งเป็นช่องที่แบ่งสมองกลีบขมับจากสมองกลีบข้างและกลีบหน้า เป็นเขตสมองที่ตอบสนองอย่างแข็งขันและโดยเฉพาะต่อสัญญาณโนซิเซ็ปเตอร์ที่มาจากระบบรับความรู้สึกทางกาย และได้รับแอกซอนโดยตรงจากทาลามัสโดยเฉพาะจาก medial nuclei และ ventroposterior medial nucleus
เซลล์ประสาทในสมองเขตนี้มีหน้าที่ประมวลข้อมูลภายในร่างกายแบบต่าง ๆ และมีบทบาทในการตอบสนองของระบบประสาทอิสระต่อความเจ็บปวด
คนไข้ที่มีรอยโรคในเขตนี้ ปรากฏอาการ Pain asymbolia ที่น่าแปลกใจ เพราะแม้จะรู้สึกเจ็บปวด แต่จะไม่ตอบสนองทางอารมณ์หรือทางพฤติกรรม โดยความเจ็บปวดจะไม่ให้ทำให้รู้สึกว่ามีอันตรายหรือมีภัย
ลักษณะต่าง ๆ เหล่านี้แสดงนัยว่า insular cortex เป็นเขตสมองที่รวบรวมความรู้สึกเจ็บปวด และมีบทบาทในการตอบสนองทางอารมณ์และทางประชานต่อความเจ็บปวด
คนไข้ที่ได้ผ่าตัดใยประสาทที่เชื่อมต่อกับ prefrontal cortex กับสมองส่วนอื่นออกหมดหรือเกือบหมด ซึ่งเป็นการผ่าตัดที่เรียกว่า prefrontal lobotomy จะบกพร่องในความกังวลและการครุ่นคิดเรื่องความเจ็บปวด แต่ยังรู้สึกได้ว่าเป็นภัยถ้ามีคนอื่นชี้ให้ เทียบกับคนไข้ที่มี insular cortex เสียหาย ผู้จะไม่รู้สึกว่าความเจ็บปวดนั้นเป็นภัยโดยประการทั้งปวง
http://www.archipel.uqam.ca/2996/1/Frak.PDF
อาการไม่ไวความเจ็บปวดแต่กำเนิด
อาการไม่ไวความเจ็บปวดแต่กำเนิด 
เป็นความไม่สามารถรู้สึก (และไม่เคยรู้สึก) ความเจ็บปวดทางกายตั้งแต่กำเนิด ที่พบน้อย และเกิดจากเหตุต่าง ๆ หลายอย่าง
เป็นภาวะที่ต่างจาก "กลุ่มโรคเส้นประสาทอิสระและเส้นประสาทรับความรู้สึกเหตุกรรมพันธุ์" (Hereditary sensory and autonomic neuropathy, HSAN) ซึ่งมีอาการและเหตุที่เฉพาะเจาะจงกว่า
เพราะการรู้สึกเจ็บเป็นเรื่องจำเป็นเพื่อรอดชีวิต CIP จึงเป็นภาวะที่อันตรายมาก
คนไข้มักจะเสียชีวิตตั้งแต่วัยเด็กเนื่องจากบาดเจ็บหรือป่วยโดยไม่รู้ตัว
โดยแผลไหม้เป็นความบาดเจ็บที่พบบ่อยมากที่สุดอย่างหนึ่ง
สำหรับคนไข้อาการนี้ การรับรู้ทางประชานและความรู้สึกทั่วไปจะปกติ
ยกตัวอย่างเช่น ยังสามารถจำแนกสัมผัสอย่างละเอียดได้ (แม้อาจจะรับรู้ความเย็นร้อนไม่ได้)
และไม่ปรากฏความพิการทางกายอย่างอื่น ๆ
เพราะเด็กที่มีโรคนี้จะไม่สามารถรู้สึกเจ็บปวด จึงอาจไม่ตอบสนองต่อปัญหาต่าง ๆ แล้วทำให้เสี่ยงโรค/ปัญหาที่หนักยิ่ง ๆ ขึ้น
บ่อยครั้งอาจมีปัญหาในปากหรือใกล้ ๆ ปาก (เช่น กัดปลายลิ้นขาด หรือมีกระดูกแตก/หัก)
มีการติดเชื้อหรือความเสียหายที่กระจกตาเนื่องจากมีวัตถุแปลกปลอมในตา
คนไข้โดยทั่วไปจะไม่ตอบสนองในสองแบบที่เห็นได้
อาจเป็นไปได้ว่าอาการนี้ส่วนหนึ่งมีเหตุจากการผลิตเอ็นดอร์ฟินมากขึ้นในสมอง
ในกรณีนี้ อาจรักษาด้วยยาต้านโอปิออยด์เช่น naloxone แต่นี่ก็ไม่ช่วยเสมอไป
อาการนี้อาจมีเหตุจากความบกพร่องของช่องไอออนแบบ voltage-gated sodium channel คือ SCN9A (Na1.7)
คนไข้ที่มีการกลายพันธุ์เช่นนี้ จะไม่ไวความเจ็บปวดตั้งแต่กำเนิดแต่ไม่มีโรคเส้นประสาทอื่น ๆ
มีการกลายพันธุ์ของ SCN9A ได้สามที่ คือ
การกลายพันธุ์เหล่านี้ล้วนมีผลเป็นโปรตีนที่สั้นลงและใช้งานไม่ได้
เนื่องจากว่า ช่อง Na1.7 มีการแสดงออกในระดับสูงในนิวรอนที่เป็นโนซิเซ็ปเตอร์ในปมประสาทรากหลัง (dorsal root ganglia) ในไขสันหลัง
และเพราะช่องนี้น่าจะมีบทบาทในการสร้างและส่งศักยะงานในโนซิเซ็ปเตอร์
จึงคาดว่า การกลายพันธุ์ที่ทำลายสมรรถภาพของ SCN9A จะล้มการส่งศักยะงานของโนซิเซ็ปเตอร์
ยีน PRDM12 ปกติจะทำงาน (switched on) ในช่วงพัฒนาการของเซลล์ประสาทที่รับรู้ความเจ็บปวด
ผู้ที่ PRDM12 กลายพันธุ์แบบฮอโมไซกัส ก็จะไม่ไว้ความเจ็บปวดด้วย
ความพิการทางพัฒนาการเช่นที่พบในโรคออทิซึม อาจรวมสภาวะไม่ไวความเจ็บปวด
ให้สังเกตว่า เพราะเหตุที่ว่ามานี้มีผลเป็นการทำงานผิดปกติของระบบรับความรู้สึกโดยทั่วไป ดังนั้น อาการไม่ไวความเจ็บปวดไม่ได้เป็นตัวบ่งที่เฉพาะเจาะจงของเหตุที่ว่ามานี้
สารต้านโอปิออยด์ naloxone ได้ช่วยหญิงผู้หนึ่งที่ไม่ไวความเจ็บปวดแต่กำเนิด ให้รู้สึกเจ็บเป็นครั้งแรกในชีวิต
โดยพบผลที่คล้าย ๆ กันสำหรับหนูหริ่งที่ยีน Na1.7 ถูกกำจัด แล้วบำบัดด้วย naloxone
และดังนั้น สารต้านโอปิออยด์ต่าง ๆ รวมทั้ง naloxone และ naltrexone อาจมีผลช่วยบำบัดรักษาอาการนี้
ความไม่ไวความรู้สึกแต่กำเนิดได้พบในหมู่บ้าน Vittangi ในเทศบาลเมือง Kiruna ในสวีเดนตอนเหนือ ที่พบคนไข้เกือบ 40 คน
และก็พบในชาวอเมริกันหลายคนด้วย
ทีวีโชว์และวิดีโอเกมต่าง ๆ ได้แสดงอาการนี้ 
เช่นในฤดู 3 ของเฮาส์ เอ็ม.ดี.ตอน "Insensitive" มีคนไข้โรคนี้ที่ได้รับการรักษา
ในฤดู 3 ของแพทย์มือใหม่ หัวใจเกินร้อยตอน "Sometimes a fantasy" หมอ Alex Karev ได้รักษาคนไข้เด็กหญิงที่มีอาการนี้
เมื่อวาน (เพลง)
"เมื่อวาน" เป็นซิงเกิลในปี พ.ศ. 2560 ของนักร้องปราโมทย์ ปาทาน ประพันธ์เนื้อร้องโดย เผ่าพันธุ์ อมตะ, แต่งทำนองและเรียบเรียงโดย สุวัธชัย สุทธิรัตน์ ออกจำหน่ายในวันที่ 9 กุมภาพันธ์ พ.ศ. 2560 สังกัดค่ายไวท์มิวสิค ในเครือจีเอ็มเอ็ม แกรมมี่
เนื้อหาพูดถึงการลืมคนรักเก่าไม่ได้ ทั้งที่จริง ๆ แล้วเขาไม่อยู่กับเรานานแล้ว แต่เรายังเหมือนเดิมความคิดยังวนเวียน ยังออกจากความรู้สึกเหล่านั้นไม่ได้
เพลง "เมื่อวาน" ติดอันดับสูงสุดที่ 17 จากการจัดอันดับของ Joox ในชาร์ต จูกซ์ท็อป 50 ชาร์ต เพลงไทย ประจำวันที่ 15 พฤษภาคม พ.ศ. 2560
ยุทธการที่ป่าทูโคล่า
ยุทธการที่ป่าทูโคล่า(, )หมายถึงหนึ่งในการสู้รบครั้งแรกของสงครามโลกครั้งที่สองในช่วงระหว่างการบุกครองโปแลนด์,ปี ค.ศ. 1939 การรบได้เริ่มต้นขึ้นเมื่อวันที่ 1 กันยายนและยุติลงในวันที่ 5 กันยายนด้วยชัยชนะครั้งสำคัญของเยอรมัน เนื่องจากการขาดในการประสานงานและการบังคับบัญชาการของฝ่ายโปแลนด์และฝ่ายเยอรมันมีจำนวนมากกว่าและยุทธวิธีที่เหนือกว่า เยอรมันสามารถทำลายกองทัพโปแลนด์ในพอเมอเรเนียและเชื่อมต่อแผ่นดินใหญ่เยอรมนีกับปรัสเซียตะวันออก,บุกผ่านฉนวนโปแลนด์ ต้องสังเกตว่าการรบครั้งเป็นการต่อสู้กับความต้องการของนายพล Wladyslaw Bortnowski ที่เชื่อว่าฉนวนไม่ควรได้รับการปกป้องและได้ถามต่อหลายครั้งในการอนุญาตให้ถอดถอนหน่วยกองกำลังของเขาออกจากฉนวน
Anesthesia dolorosa
Anesthesia dolorosa หรือ anaesthesia dolorosa หรือ deafferentation pain เป็นความเจ็บปวดในบริเวณที่ไม่สามารถรู้สึกสัมผัส (ปกติที่ใบหน้า) 
เป็นอย่างต่อเนื่อง แสบร้อน ปวด หรือรุนแรง
อาจเป็นผลข้างเคียงของการผ่าตัดที่ส่วนใดส่วนหนึ่งของระบบประสาทไทรเจมินัล โดยจะเกิดขึ้นในคนไข้ 1-4% ที่ผ่านการผ่าตัดนอกระบบประสาทส่วนกลางเนื่องจากอาการปวดประสาทไทรเจมินัล (trigeminal neuralgia)
โดยยังไม่มีวิธีการรักษาใด ๆ ที่ได้ผล
แม้จะมีเทคนิคหลายอย่างที่ลองดูแล้ว แต่ก็ได้ผลน้อยหรือมีผลแบบผสม
ส่วนการผ่าตัดรักษาประเมินได้ยาก เพราะงานศึกษาที่ตีพิมพ์มีคนไข้หลายประเภทรวมกันจำนวนน้อยและไม่ตามผลการรักษาในระยะยาว
เทคนิคที่ลองแล้วรวมทั้ง
ความเจ็บปวดที่เกิดจากจิตใจ
ความเจ็บปวดที่เกิดจากจิตใจ หรือ อาการปวดเหตุจิตใจ
เป็นความเจ็บปวดทางกายที่ปัจจัยทางจิตใจ ทางอารมณ์ และทางพฤติกรรม อาจเป็นเหตุ เป็นตัวเพิ่ม หรือเป็นตัวเกื้อกูลให้คงยืน
การปวดศีรษะ ปวดหลัง และปวดท้อง เป็นรูปแบบซึ่งสามัญที่สุดของอาการปวดเหตุจิตใจ
และอาจเกิดกับบุคคลที่มีความผิดปกติทางจิตแม้จะน้อย
แต่เกิดบ่อยกว่ากับบุคคลที่สังคมไม่ยอมรับ อกหัก เศร้าเสียใจ หรือที่ผ่านเหตุการณ์ซึ่งสร้างความทุกข์อื่น ๆ
คนไข้มักมีมลทินทางสังคม เพราะทั้งแพทย์พยาบาลและบุคคลทั่วไป มักคิดว่าความเจ็บปวดแบบนี้ไม่จริง
แต่ผู้ชำนาญการจะพิจารณาว่า มันไม่ได้จริงหรือเจ็บน้อยกว่าความเจ็บปวดที่มีเหตุอื่น ๆ
องค์กรสากล International Association for the Study of Pain (IASP) นิยามความเจ็บปวดว่า "เป็นประสบการณ์ทางประสาทสัมผัสและทางอารมณ์ ที่สัมพันธ์กับโอกาสหรือการเกิดขึ้นจริง ๆ ของความเสียหายในเนื้อเยื่อ "หรือที่บอกโดยใช้คำซึ่งกล่าวถึงความเสียหายเช่นนั้น""
(เพิ่มการเน้น) โดยมีหมายเหตุดังต่อไปนี้
แพทยศาสตร์จัด psychogenic pain หรือ psychalgia ว่าเป็นรูปแบบหนึ่งของความเจ็บปวดเรื้อรัง (chronic pain) ในชื่อว่า "persistent somatoform pain disorder" (โรคเจ็บปวดคงยืนที่มีอาการทางกาย)
หรือ "functional pain syndrome" (อาการเจ็บปวดที่มีผลต่อสรีรภาพหรือจิตใจ)
เหตุอาจสัมพันธ์กับความเครียด ความขัดแย้งทางจิตใจที่ไม่ได้ระบาย ปัญหาจิตใจ-สังคม และความผิดปกติทางจิตต่าง ๆ 
ผู้ชำนาญการบางพวกเชื่อว่า ความเจ็บปวดเรื้อรังชนิดนี้ มีเพื่อเป็นเครื่องล่อใจเพื่อกันอารมณ์ที่เป็นอันตราย เช่นความโกรธและความเดือดดาล ไม่ให้ปรากฏ
แต่ก็เป็นเรื่องขัดแย้งกันถ้าจะสรุปว่า ความเจ็บปวดเรื้องรังล้วนเกิดจากเหตุทางจิตใจ
การรักษาอาจรวมจิตบำบัด ยาแก้ซึมเศร้า ยาระงับปวด และวิธีการรักษาอื่น ๆ ที่ช่วยการเจ็บปวดเรื้อรังโดยทั่ว ๆ ไป
ความเชื่อถือได้
ในการวัดทางสถิติและทางจิตวิทยา คำว่า ความเชื่อถือได้ ()
เป็นความคงเส้นคงวาโดยทั่วไปของวิธีการวัด/การทดสอบอย่างหนึ่ง
ซึ่งเรียกว่าเชื่อถือได้ ถ้าให้ผลคล้าย ๆ กันภายใต้สถานการณ์ที่ตรงกัน
หรือว่า "เป็นลักษณะของเซ็ตค่าวัด/ค่าทดสอบเซ็ตหนึ่ง ที่สัมพันธ์กับความคลาดเคลื่อนโดยสุ่มเนื่องจากวิธีการวัด เป็นความคลาดเคลื่อนที่อาจรวมอยู่ในค่าวัด
ค่าวัดที่เชื่อถือได้สูงจะแม่นยำ ทำซ้ำได้ และคงเส้นคงวาจากการวัดครั้งหนึ่งเทียบกับอีกครั้งหนึ่ง
นั่นก็คือ ถ้าวิธีการทดสอบอย่างเดียวกันใช้ซ้ำกับกลุ่มทดสอบ ก็จะได้ผลโดยหลักเหมือนกัน
สัมประสิทธิ์ความน่าเชื่อถือที่มีค่าต่าง ๆ ตั้งแต่ 0.00 (ผิดพลาดมาก) จนถึง 1.00 (ไม่มีความผิดพลาด) ปกติจะใช้บ่งค่าผิดพลาดที่มีในค่าวัด"
ยกตัวอย่างเช่น ค่าวัดน้ำหนักและความสูงของคนบ่อยครั้งเชื่อถือได้ดีมาก
ลอนดอน สปิตไฟร์
ลอนดอน สปิตไฟร์ () เป็นทีมอีสปอร์ตโอเวอร์วอตช์ ในลอนดอน ปัจจุบันเล่นอยู่ในโอเวอร์วอตช์ลีก และเป็นหนึ่งใน 12 สมาชิกที่ก่อตั้งลีกขึ้นมา โดยทีมก่อตั้งโดยแจ็ก เอเตียนน์ ผู้ก่อตั้งและผู้จัดการทีมคลาวด์ไนน์รายชื่อผู้เล่นของลอนดอน สปิตไฟร์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
โอเวอร์วอตช์ลีก
โอเวอร์วอตช์ลีก () เป็นระบบการแข่งขันอีสปอร์ตลีก ประเภทเกมโอเวอร์วอตช์ ก่อตั้งโดยบลิซซาร์ดเอ็นเตอร์เทนเมนต์
ทีมเข้าแข่งขันมีทั้งหมด 20 ทีม ในแต่ละเมืองทั่วโลก
โรงพยาบาลกุมภวาปี
โรงพยาบาลกุมภวาปี เป็นโรงพยาบาลทั่วไปประจำอำเภอกุมภวาปีและเป็นโรงพยาบาลประจำจังหวัดแห่งที่2 ประเภทตติยภูมิ ให้บริการรักษาทั้งผู้ป่วยในและผู้ป่วยนอก
โรงพยาบาลกุมภวาปี ก่อตั้งเมื่อปี พ.ศ. 2499 กระทรวงสาธารณสุข ได้จัดตั้งสถานีอนามัยประจำอำเภอกุมภวาปีขึ้นที่บริเวณหน้าวัดศรีนคราราม สถานีอนามัยแห่งนี้ได้เริ่มให้บริการแก่ประชาชนชาวกุมภวาปี
ทางจังหวัดได้ยกโรงพยาบาลกุมภวาปีให้เป็น M1โรงพยาบาลแม่ข่ายในเขตลุ่มน้ำปาว ได้ดูแลรับผิดชอบเป็นลูกข่ายได้แก่
เอาดีดีดิ
"เอาดีดีดิ (DeeDeeDi)" เป็นซิงเกิลในปี พ.ศ. 2559 ของนักร้องแนวฮิปฮอป จิรายุทธ ผโลประการ หรือที่รู้จักกันดีในนามของ UrboyTJ ร่วมกับTwopee Southside ประพันธ์เนื้อร้องโดย UrboyTJ และ Twopee Southside ,แต่งทำนองโดย Twopee Southside และเรียบเรียงโดย UrboyTJ ออกจำหน่ายในวันที่ 3 สิงหาคม พ.ศ. 2559 เป็นเพลงที่ถูกนำมาถ่ายทอดในแนวเพลงฮิป-ป๊อปที่มีกลิ่นอายของเพลง EDM ต่างประเทศ
เพลงที่พูดถึงการที่ผู้ชายคนนึงได้เจอคนที่เขาชอบ แต่เธอคนนั้นกลับคิดว่าตัวเรานั้นไม่จริงจัง ซึ่งเป็นเรื่องจริงที่หนุ่มๆหลายคนต้องเจอ
เพลง "เอาดีดีดิ (DeeDeeDi)" ติดอันดับสูงสุดที่ 15 จากการจัดอันดับของ Joox ในชาร์ต Joox Top 100 Chart ประจำวันที่ 15 กันยายน พ.ศ. 2559
มิสเอิร์ธไทยแลนด์
มิสเอิร์ธไทยแลนด์ () เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2556 โดยมีบริษัท ออกาไนเซอร์ ไอคิว จำกัด เป็นผู้ถือลิขสิทธิ์การประกวด ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเอิร์ธ